Størje

Størje er en betegnelse på flere store fiskearter som ligner på en mindre og vanligere art.

Den meste kjente er makrellstørje, men det finnes også andre størjer, som laksestørje og sildestørje (brukt om både håbrann og sildekonge). De ulike størjene er ikke spesielt nært beslektet, og de må ikke forveksles med fiskegruppen stører.

Ordet størje (norrønt styrja) kan være en avlydsform av stor. Det kan også tenkes at ordet kommer av å styre, og at det gjenspeiler folketro om at ulike fiskeslag hadde egne høvdinger som ikke lignet de vanlige individene.

Kategori:Fisk
Kategori:Iktyologi